wickkiey/tamil-wikipedia-markdown huggingface dataset:
# காந்தாரி மக்கள்


**காந்தாரிகள்** *(Gandharis)* என்பவர்கள் இருக்கு வேதம் மற்றும் பிற நூல்களிலிருந்து சான்றளிக்கப்பட்ட ஒரு பழங்குடியினர் ஆவர்.  
ஜிம்மரின் கூற்றுப்படி, இவர்கள் வேத காலங்களில் குபா நதியில் வாழ்ந்தனர். பிற்காலத்தில், இவர்கள் பாரசீக பேரரசின் ஒரு பகுதியை உருவாக்கினர். இவர்கள் இருக்கு வேதத்தில் காந்தாரி என்றும், பின்னர் அதர்வண வேதத்தில் எல்லைப் பழங்குடியினரான பால்கிகாக்கள் (பாக்திரியர்கள) என்றும் குறிப்பிடப்படுகிறார்கள். விதேக நாட்டின் மன்னர் ஜனகனின் சமகாலத்தவராக இருந்த காந்தார நாட்டின் ஐத்தரேய பிராமணரான நாகனஜித்தை இவர்களில் ஒருவராக குறிப்பிடுகிறார்கள். சந்தோக்ய உபநிடதங்களிலும், கல்ப சூத்திரங்களிலும் காந்தாரிகள் குறிப்பிடப்பட்டுள்ளனர்.  

புராண மற்றும் பௌத்த மரபுகளின் உத்தரபாத (வடக்கு) பிரிவில் காந்தாரர்கள் சேர்க்கப்பட்டுள்ளனர். ஏழு நதிகளின் நிலத்திலிருந்து மந்தத்தர் என்பவரால் துரூகு மன்னர் விரட்டப்பட்டதாகவும், அவர்களின் அடுத்த மன்னர் காந்தார நாட்டின் ஒரு வடமேற்கு பிராந்தியத்தில் குடியேறினார் என்றும் அது காந்தார தேசம் என்று அறியப்பட்டது என்றும் புராணங்கள் பதிவு செய்கின்றன . பிற்கால துரூகு மன்னர் பிரசெட்டாசின் மகன்கள் வடக்கு ஆப்கானித்தானின் அருகிலுள்ள பகுதியில் வசித்து வந்தனர். இதைப்பற்றி பாகவத புராணம் ( 9.23.15-16); விஷ்ணு புராணம் (4.17.5); வாயு புராணம் (99.11–12); பிரம்மாண்ட புராணம் (3.74.11–12), மச்ச புராணம் (48.9) போன்ற புராணங்களில் பதிவு செய்யப்பட்டுள்ளது.  

மகாபாரதப் போரில் பாண்டவர்களுக்கு எதிராக கௌரவர்களின் வலுவான கூட்டாளிகளாக காந்தாரர்களும் அவர்களுடைய அரசன் சகுனி முக்கியமாக விளங்குகிறார்கள். காந்தாரர்கள் ஒரு ஆத்திரமடைந்த மக்களாகவும், போர் கலையில் நன்கு பயிற்சி பெற்றவர்களாகவும் இருந்துள்ளனர். புராண மரபுகளின்படி, யயாதியின் வழித்தோன்றலான அருத்தாவின் மகன் காந்தாரத்தை நிறுவினார். இந்த நாட்டின் இளவரசர்கள் இருக்கு வேத காலத்தின் புகழ்பெற்ற மன்னராக இருந்த துரூகுவின் வரிசையில் இருந்து வந்தவர்கள் என்று கூறப்படுகிறது. சிந்து ஆறு காந்தார நிலங்களில் பாய்ந்தது. வாயு புராணத்தின் (II.36.107) கருத்துப்படி, காளுகத்தின் முடிவில் காந்தாரர்கள் பிரமிதி என்கிற காளியால் அழிக்கப்பட்டனர்.
# திர் அருங்காட்சியகம்



**திர் அருங்காட்சியகம்** *(Dir Museum)* சாக்தாரா அருங்காட்சியகம் என்றும் அழைக்கப்படும் இது பாக்கித்தானின் வடமேற்கு எல்லைப்புற மாகாணமான கைபர் பக்துன்வாவில் அமைந்துள்ளது. இந்த அருங்காட்சியகம் காந்தாரக் கலையின் சிறந்த மற்றும் தனித்துவமான தொகுப்பை வழங்குகிறது.  

## அகழ்வாராய்ச்சி
இந்தப்பகுதியில் 1966-1969 காலப்பகுதியில் பெசாவர் பல்கலைக்கழகத்தின் தொல்பொருள் துறையின் கீழ் பல்வேறு இடங்களில் அகழ்வாராய்ச்சி தொடங்கப்பட்டது. இதில் பல சேகரிப்புகள் கிடைத்தது. இந்த அருங்கட்சியகம் அப்போதைய மாநில அரசால் கட்டப்பட்டது, கட்டுமானத்தை கேப்டன் ரகாதுலா கான் ஜரால் (அப்போதைய திர் பகுதியின் அரசியல் முகவர்) முன்மொழிந்தார். கட்டுமானத்திற்காக 0.25 மில்லியன் தொகையை ஒதுக்கப்பட்டது. பின்னர் மாகாண அரசாங்கம் அருங்காட்சியகத்தில் எல்லைச் சுவர், குடியிருப்பு, விருந்தினர் மாளிகை, சேமிப்பு மற்றும் பிற வசதிகளை நிர்மாணிப்பதற்காக மேலும் 0.49 மில்லியன் நிதியை ஒதுக்கியது.  

## வரலாறு
இந்த அருங்காட்சியகம் திர் வரலாற்றை அடிப்படையாகக் கொண்டது. இது வரலாற்று ரீதியாகவும் கலாச்சார ரீதியாகவும் மிக முக்கியமானது. இதன் வரலாறு கிமு 2ஆம் ஆயிரமாண்டுக்குச் செல்கிறது. கிமு 6 முதல் 18 ஆம் நூற்றாண்டு வரையிலான தைமர்கரா மற்றும் பிற இடங்களில் ஆரியர்களின் ஏராளமான அடக்கங்களை அகழ்வாராய்ச்சியின் மூலம் வரலாற்றின் சான்றுகள் பெறப்பட்டன. பின்னர் அகாமனிசியப் பேரரசைப் பற்றிய வரலாறு கிடைத்தது. கிமு 327 இல் பேரரசர் அலெக்சாந்தரின் படையெடுப்பால் அக்கமனிசியர்கள் வெளியேற்றப்பட்டனர். மேலும் உள்ளூர் மக்களை வென்றெடுப்பதில் பெரும் சிக்கலையும் அவர் எதிர்கொண்டார். அதன் பிறகு கிரேக்கர்கள் காந்தார நாகரிகத்தைப் பின்பற்றி ஒரு பெரிய புகழைப் பெற்றனர். மேலும் பௌத்த ஸ்தூபங்கள் மற்றும் மடங்களின் நினைவுச்சின்ன எச்சங்களை விட்டுச் சென்றதன் மூலம் அங்கு மிக முக்கியமான காலகட்டத்தைக் கொண்டுள்ளனர். அவற்றில் சில அருங்காட்சியகத்தில் உள்ளன.  

## திர் வரலாறு
காந்தாரக் கலையின் மையமாக திர் பகுதிக்கு ஒரு முக்கிய இடம் உண்டு. யாத்ரீகர்கள் மற்றும் வரலாற்றாசிரியர்களால் காந்தாரம் " மணம் மற்றும் அழகின் நிலம் " என்று வரையறுக்கப்பட்டுள்ளது. ஏனெனில் இந்த பகுதியில் மேற்கில் சிந்து ஆறு மற்றும் வடக்கே காபூல் நதி போன்ற மிக முக்கியமான இடங்கள் உள்ளன. இதில் பெசாவர், சுவத் , திர் மற்றும் பசௌர், மற்றும் பஞ்சாபில் கிழக்கில் தட்சசீலப் பள்ளத்தாக்கு, மற்றும் பாக்கித்தான், மேற்கு நோக்கி ஆப்கானித்தானின் அடா மற்றும் பாமியான் வரை நீண்டுள்ளது. எனவே காந்தார நாகரிகத்தின் எச்சங்களால் திர் பகுதி நிரம்பியுள்ளது.
# புனித ஜார்ஜ் சிரோ மலபார் கத்தோலிக்க போரேன் தேவாலயம், அருவிந்தர


**அருவிந்தர தேவாலயம்** (*Aruvithura Church*) என்பது சீரோ மலபார் கத்தோலிக்க தேவாலயம் ஆகும். இது தென்னிந்தியாவின் கேரள மாநிலத்தில் எராட்டுப்பேட்டாவின் அருவிந்தராவில் அமைந்துள்ளது.  

இராபெலி (இப்போது அருவித்தர) தேவாலயத்தின் முதல் நீள்மாடக்கூடம் இந்து கோவில்களின் முறையில் கருங் கற்களால் ஆனது. மலபாரின் முக்கியமான மற்றும் பிரபலமான கிராமங்களில் கிறிஸ்தவ விசுவாசத்தைப் பரப்ப தென்னிந்தியாவுக்கு வந்தார் திருத்தூதர் புனித தாமஸ் என்று பாரம்பரியமாக நம்பப்படுகிறது. புனித தாமஸ் இரப்பேலியை பார்வையிட்டு முக்கிய குடும்பங்களை கிறிஸ்தவ சமயத்துக்கு மாற்றி மீனச்சிலாற்றின் கரையில் ஒரு சிலுவையை நாட்டினார் என்று நம்பப்படுகிறது. உள்ளூர் மரபுகளும் இந்த நம்பிக்கையை ஆதரிக்கின்றன. இது பாலாய் மறைமாவட்டத்தின் முதல் தேவாலயம், முதலாம் நூற்றாண்டில் கட்டப்பட்டது. புனித தாமஸ் அங்கே ஏழரை தேவாலயங்களை நிறுவினார். (ஈராபோலியில் ஒரு சிலுவையை நாட்டி ஈராபெலியில் தேவாலயத்தை அரை தேவாலயமாக மாற்றினார். ) தேவாலயம் 16 ஆம் நூற்றாண்டுக்கு முன்பு ஒன்று அல்லது இரண்டு முறை புனரமைக்கப்பட்டதாக தெரிவிக்கப்படுகிறது. பண்டைய தேவாலயங்கள் 16 ஆம் நூற்றாண்டு வரை இப்பகுதியில் உள்ள முக்கிய குடும்பங்களால் கட்டப்பட்டு பராமரிக்கப்பட்டு வந்தன. 16 ஆம் நூற்றாண்டின் தொடக்கத்தில் முக்கிய குடும்பங்களால் கல்லரக்கல் கதனார் தலைமையில் ஒரு புதிய தேவாலயம் கட்டப்பட்டது.  

தேவாலயம் முதன்முதலில் கன்னித் தாய்க்கு அர்ப்பணிக்கப்பட்டது. 14 ஆம் நூற்றாண்டில் நிலக்கல் தேவாலயம் அல்லது புனித தாமஸ் நிறுவிய சாயல் தேவாலயம் அழிக்கப்பட்டபோது, பல குடும்பங்கள் இராபெலிக்கு குடிபெயர்ந்தன. அப்போது அவர்கள் புனித ஜார்ஜ் சிலையை கொண்டு வந்தனர். சிலை வந்ததிலிருந்து, மக்கள் புனிதர் மீது அளவற்ற நம்பிக்கை வைத்திருக்கத் தொடங்கினர். மேலும் அவர் தம்மைப் பின்பற்றுபவர்களுக்கு உதவிகளை வழங்கி நன்மை பயக்கிறார் என மக்கள் நம்பினர். புனிதரின் பரிந்துரையின் மூலம் பெறப்பட்ட ஏராளமான உதவிகள் காரணமாக, 16 ஆம் நூற்றாண்டில், தேவாலயம் அவருக்கு அர்ப்பணிக்கப்பட்டது. மேலும் அவரது சிலை பிரதான பலிபீடத்தின் மேலே உள்ள மைய இடத்தில் வைக்கப்பட்டது. இதன் விளைவாக, செயின்ட் மேரி தேவாலயம் ஈராபெலி புனித ஜார்ஜ் தேவாலயம் ஈரபெலி என்று அழைக்கபட்டது.  

16 ஆம் நூற்றாண்டின் தேவாலயம் 1951 ஆம் ஆண்டில் இடிக்கபட்டது. இந்த தேவாலயம் கோதிக் கட்டிடக்கலையிலான சிலுவை கட்டிடமாகும். இது மேற்கில் ஜெருசலேம் நோக்கியதாக உள்ளது. இதன் புதிய கட்டுமானப் பணிகள் 1952 இல் நிறைவடைந்தன.  

இந்த தேவாலயம் பரங்கங்கம் புனித அல்போன்சா கல்லறையிலிருந்து 7 கி.மீ தொலைவில் உள்ளது. இரண்டு தேவாலயங்களும் முதன்மைச் சாலை ஓரத்தில் உள்ளன. பேருந்து வசதி நன்கு உள்ளது. இரண்டு தேவாலய வளாகங்களிலும் நல்ல தரிப்பிட (பார்க்கிங்) வசதிகள் உள்ளன.  

ஆலயத்தின் ஆண்டு விழாவானது ஆண்டுதோறும் ஏப்பிரல் மாதம் 22, 23, 24 ஆகிய நாட்களில் நடக்கிறது.  

## அணுகல்

- அருகிலுள்ள வானூர்தி நிலையம் - கொச்சி பன்னாட்டு வானூர்தி நிலையம் - 86 &nbsp; கி.மீ.
- அருகிலுள்ள தொடருந்து நிலையம் - கோட்டயம் - 39 &nbsp; கி.மீ.
- கொச்சின் / எர்ணாகுளத்திலிருந்து தொலைவு - 77 &nbsp; கி.மீ.
- கோட்டயத்திலிருந்து தொலைவு - 39 &nbsp; கி.மீ.
- பாலா / பாலாயிலிருந்து தொலைவு - 13 &nbsp; கி.மீ.
- திருவனந்தபுரத்திலிருந்து தொலைவு - 161 &nbsp; கி.மீ.
# மாளா ஜெப ஆலயம்


**மாளா ஜெப ஆலயம்** (Mala Synagogue) என்பது இந்தியாவின் மிகப் பழமையான ஜெப ஆலயமாகும். இது கேரளாவின் வரலாற்று மலபார் யூதர்களால் கட்டப்பட்டது. இது தென்னிந்தியாவில் கேரள மாநிலத்தின் திருச்சூர் மாவட்டத்தில் உள்ள மாளா என்ற சிறிய நகரத்தில் அமைந்துள்ளது.  
இதை மாளா கிராம ஊராட்சி இதனை நிர்வகிக்கிறது. 1954-1955 காலத்தில், கேரளாவிலிருந்து இசுரேலுக்கு மலபார் யூத சமூகத்தின் அலியா காரணமாக, சமூகம் ஜெப ஆலயம் மற்றும் அதனுடன் தொடர்புடைய யூத கல்லறை இரண்டையும் கிராம ஊராட்சியிடம் பாதுகாப்பிற்காக ஒப்படைத்தது. ஜெப ஆலயம் தற்போது செயலிழந்துவிட்டது, அதற்குள் எந்த மதப் பொருட்களும் இல்லை .  

## வரலாறு

இது மலபார் யூதர்களின் பாரம்பரிய நினைவுச்சின்னமாகும். மேலும் கேரளாவின் ஒத்திசைவான மத வரலாற்றின் ஒரு உதாரணமாக திகழ்கிறது. கேரளாவில் பரவூரிலும், கொச்சியைச் சுற்றிலிலும் இன்னும் பல ஜெப ஆலயங்கள் உள்ளது. ஒரு கருதுகோளின்படி நகரத்தின் பெயர் **மாளா** என்பது *மல்-ஆகா* என்ற எபிரேய வார்த்தையிலிருந்து தோன்றியிருக்கலாம். அதாவது "அகதிகளின் மையம்" என்று பொருள் படும்.  

இதன் தோற்றம் குறித்து வரலாற்றாசிரியர்களிடமிருந்து வேறுபட்ட கருத்துக்கள் உள்ளன. திராவிட யூதரும் வரலாற்றாசிரியருமான பிரேம் தாசு சுவாமி தாசு எகுடி என்பவர், ஒரு பழங்கால யூத மலையாள நாட்டுப்புற பாடலில் கி.பி 1000 இல் கொடுங்கல்லூர் அரசன் ஜோசப் ரப்பன் என்பவருக்கு நன்கொடையாக வழங்கப்பட்ட மரத்தைப் பயன்படுத்தி 11 ஆம் நூற்றாண்டில் ஜெப ஆலயம் கட்டப்பட்டது.என்று குறிப்பிடுகிறார். முதல் கட்டமைப்பு 14 ஆம் நூற்றாண்டில் அறியப்படாத காரணங்களால் அகற்றப்பட்டது ( 1341 ஆம் ஆண்டின் பெரிய பெரியார் வெள்ளத்திற்குப் பிறகு, ஆனால் வெள்ளம் காரணமில்லை) மற்றும் 1400 ஆம் ஆண்டில் ஒரு புதிய கட்டிடம் கட்டப்பட்டது.  

புனரமைக்கப்பட்ட 14 ஆம் நூற்றாண்டின் ஜெப ஆலயம் கிட்டத்தட்ட நான்கு நூற்றாண்டுகளுக்குப் பிறகு, 1792 ஆம் ஆண்டில் புதுப்பிக்கப்பட்டது. 1780 களின் ஆரம்பத்தில் இரண்டாம் ஆங்கிலேய- மைசூர் போரின்போது திப்பு சுல்தானால் கேரளாவின் மைசூர் படையெடுப்பின் போது ஏற்பட்ட சேதங்களை சரிசெய்யப்பட்டது. இருப்பினும், 1817 ஆம் ஆண்டில் கொச்சியில் நிறுத்தப்பட்டிருந்த சி.எம்.எஸ் மிஷனரியான ரெவ். தாமஸ் டாசன் வேறுபட்ட கருத்தைக் கொண்டிருந்தார். 1792 ஆம் ஆண்டில் திப்பு சுல்தான் மலபாரை சிறீரங்கபட்டின உடன்படிக்கையின் மூலம் ஆங்கிலேயரிடம் விட்டுக்கொடுத்து கிட்டத்தட்ட மூன்று தசாப்தங்கள் கடந்துவிட்ட போதிலும், ஜெப ஆலயக் கட்டிடம் இன்னும் இடிந்து கிடப்பதை அவர் கண்டறிந்தார்.  

1909 ஆம் ஆண்டில், 19 ஆம் நூற்றாண்டின் பழைய கட்டிடம் அதே அஸ்திவாரத்தில் (பகுதியாகவோ அல்லது முழுமையாகவோ) மீண்டும் கட்டப்பட்டது. 1597 ஆம் ஆண்டில் ஜெப ஆலயம் கட்டப்பட்டது என்பதைக் குறிக்கும் வரலாற்று சான்றுகள் இருப்பதைப் பற்றிய மற்றொரு பார்வையும் உள்ளது .  

1955 ஆம் ஆண்டில் மாளா யூத சமூகம் இசுரேலுக்கு குடிபெயரத் தொடங்கியபோது, ஜெப ஆலயம் 1954 திசம்பர் 20 இல் மாளா கிராம ஊராட்சியிடம் ஒப்படைக்கப்பட்டது. பஞ்சாயத்து இப்போது ஜெப ஆலயத்திற்கு சொந்தமானது. அது ஒரு மண்டபமாக பயன்படுத்தப்பட்டது. ஜெப ஆலயம் ஒரு கல்லறையுடன் இருக்கிறது. கல்லறை ஏப்ரல் 1, 1955 அன்று மாளா கிராம ஊராட்சியிடம் ஒப்படைக்கப்பட்டது.
# கோதேதி மாதவி


**கோதேதி மாதவி** (*Goddeti Madhavi*, பிறப்பு: ஜூன் 18 1992) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு நடந்த மக்களவைத் தேர்தலில், ஒய். எஸ். ஆர். காங்கிரஸ் கட்சி சார்பாக, அரக்கு மக்களவைத் தொகுதியில் போட்டியிட்டு, மக்களவைக்குத் தேர்ந்தெடுக்கப்பட்டார். இவர் ஆந்திரா மாநிலத்தின், மிகவும் இளம் வயது நாடாளுமன்ற உறுப்பினர் ஆவார். தற்போது 17வது மக்களவையின் உறுப்பினராக உள்ளார்.  

## தனிப்பட்ட வாழ்க்கை
அக்டோபர் 18, 2019 அன்று, மாதவி தனக்கு தேர்தல் பிரச்சாரத்தில் முக்கியப் பங்கு வகித்த, சிவ பிரசாத் என்பவரை மணந்தார்.
# யோகி ஹரி


**யோகி ஹரி** (பிறப்பு: 22 ஜூன் 1945 ) சம்பூர்ணா யோகாவின் (முழுமையின் யோகா) குரு ஆவார். இவர் ஆசிரியர் மற்றும் குருவாக உலகம் முழுவதும் நன்கு அறியப்பட்டவர். அவர் சிவானந்தர் வம்சாவளியைச் சேர்ந்தவர்.  

## இளமைக்காலம்
22 வயதில் அவர் மருத்துவ ரீதியாக குணப்படுத்த முடியாத நோயால் பாதிக்கப்பட்டார். யோகப்பயிற்சிகள் மூலம் உடலை நோயிலிருந்து மீட்டெடுத்தார். எட்டு ஆண்டுகளாக அவர் தீவிர அர்ப்பணிப்புடன் பயிற்சி பெற்றார், அந்த நேரத்தில் அவர் தனது முழு உடலையும் சரியான ஆரோக்கியத்துடன் மாற்றினார். 1975 ஆம் ஆண்டில் அவர் தனது குருக்கள், சுவாமி விஷ்ணுதேவானந்தா மற்றும் சுவாமி நடபிரஹ்மானந்தா ஆகியோரை சந்தித்தார். பின்னர் 7 ஆண்டுகள் சிவானந்தா ஆசிரமத்தில் கழித்தார், அங்கு அவர் யோகாவை முழுமையாகக் கற்றார். பின்னர் யோகா அறிவியலை சுவாமி நடபிரஹ்மானந்தாவிடம் இருந்து 14 ஆண்டுகள் கற்றார். அவர் தற்போது புளோரிடாவின் மீராமரில் உள்ள தனது ஆசிரமத்தில் வசித்து வருகிறார்.  

## செயல்கள்
மனித ஆளுமையின் அனைத்து அம்சங்களையும் தூய்மைப்படுத்தவும் ஒத்திசைக்கவும் ஹத, ராஜா, கர்மா, பக்தி, ஞானம் மற்றும் நாடா யோகாவை புத்திசாலித்தனமாக ஒருங்கிணைக்கும் முழுமையின் யோகாவாக சம்பூர்ண யோகாவை உருவாக்கினார். இந்த யோகாவினால் ஆழமான, எளிமையான மற்றும் நடைமுறை மற்றும் ஒவ்வொரு பின்னணியிலிருந்தும் நீடித்த மகிழ்ச்சியான வாழ்க்கையை வாழ உதவுகிறது. உடல்நலம், அமைதி மற்றும் மகிழ்ச்சி ஆகியவற்றை இந்த யோகா அளிக்கிறது.  

## வெளியீடுகள்
யோகி ஹரி 4 புத்தகங்களை எழுதியவர் மற்றும் 56 க்கும் மேற்பட்ட இசை ஆல்பங்களை பதிவு செய்துள்ளார். "சம்பூர்ணா ஹத யோகா அட் ஹோம் வித் யோகி ஹரி" (Sampoorna Hatha Yoga at Home with Yogi Hari), மற்றும் "நாடா யோகா ஹோம் வித் யோகி ஹரியுடன்" (Nada Yoga at Home with Yogi Hari.) என்ற காணொளிகளை வெளியிட்டார்.
# மோமோர்திசின்-28



**மோமோர்திசின்-28** அல்லது **13-hydroxy-28-methoxy-urs-11-en-3-one** என்பது ஒரு முத்தேர்ப்பீன் வேதிச்சேர்மம்is a triterpene. மோமோர்திசின்-28 இன் வேதியியய வாய்பாடு . இது பாகற்காய் போன்றவற்றில் காணப்படுகின்றது  

இந்த வேதியியச் சேர்மம் ஈத்தைல் அசிட்டேட்டு, குளோரோபாரம் ஆகியவற்றில் கரையும் ஆனால் கன்னெய் என்னும் பெற்றோலியத்தில் கரையாது. இது ஊசிவடிவலான படிகங்களாக உறைவது. இந்தப் படிகங்களின் உருகுநிலை 121−122&nbsp;°C. இந்த வேதிச்சேர்மத்தை முதல்னுதலாக 1997 இல் பேகம் (S. Begu என்பார் பிறருடன் இணைந்து பிரித்தெடுத்தார்கள்.  

## இதனையும் பார்க்கவும்
- மோமோர்திசின்-1
- மோமோர்திசினின்
- மோமோர்திசிலின்
- மோமோர்தெனால்
- மோமோர்தால்

## அடிக்குறிப்புகளும் மேற்கோள்களும்
# மோமோர்திசின்-1



**மோமோர்திசின்-1** அல்லது **3,7,23-trihydroxycucurbitan-5,24-dien-19-al** என்பது பாகற்கொடி போன்றவற்றின் இலையில் காணப்படும் வேதியியச் சேர்மம். இதுவே பெரும்பாலும் பற்பல மருத்துவப் பண்புகளுக்கும் காரணமாக இருக்கலாம் என்று கருதப்படுகின்றது.  

இந்த வேதியியச் சேர்மத்தை 1984 இல் முதன்முதலாக யசோதா (M. Yasuda) குழுவினர் பிரித்தெடுத்து விளக்கினர் இது ஓர் வெள்ளைநிறப் படிகம். இதன் வேதியிய வாய்பாடு , that melts at 125–128&nbsp;°C.  

உலர்ந்த இலைகளை அரைத்து இருகுளோரோமீத்தேன் வழி இந்த வேதிப்பொருளைப் பிரித்தெடுக்கலாம். இது நீரில் கரையாப்பொருள், ஆனால் மெத்தனாலில் கரையும் பொருள்
# என். ரெட்டெப்பா


**என். ரெட்டெப்பா** (*N. Reddeppa*, பிறப்பு: அக்டோபர் 1 1951) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு சித்தூர் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# ஐயம்பாறை


**ஐயம்பாறை** அல்லது **ஐயம்பாறா** (*Ayyampara*) என்பது தென்னிந்தியாவின் கேரள மாநிலம், கோட்டையம் மாவட்டத்தில் எராட்டுப்பேட்டா - முடம் சாலையில் எராட்டுப்பேட்டாவிலிருந்து 11 கி.மீ. தொலைவில் அமைந்துள்ள அமைந்துள்ள ஒரு சுற்றுலா தலமாகும்.  

நாட்டார் கதைகளின்படி பஞ்சபாண்டவர்கள் தங்கள் வனவாசத்தின்போது இந்த பாறைக்கு அருகில் அமர்ந்து இளைப்பாறினார்களாம். இந்தப் பாறை கடல் மட்டதில் இருந்து 2000 அடி உயரத்தில் 20 ஏக்கர் பரப்பளவில் அமைந்துள்ளது. இந்தக் குன்றின் மூன்று திசைகளிலும் ஆழமான பள்ளதாக்கு உள்ளது. அது கண்ணுக்குத் தெரிந்த தூரம் வரை நீண்டுள்ளது. பள்ளத்தாக்குகளில், உள்ள கிராமங்கள், சிறிய வீடுகளை, நல்ல வானிலை காலங்களில் தெளிவாகக் காணலாம். ஐயம்பாறை என்ற பெயர், அஞ்சுபாறை என்ற சொல்லின் மருவு என்று சொல்லப்படுகிறது. சிலர் இங்கு உள்ள ஐயப்பன் கோயிலை அடிப்படையாக கொண்டு ஐயம்பாறை என்ற பெயர் வந்ததாகவும் கூறுகின்றனர். ஏனென்றால் இங்குள்ள கோயிலின் மேற்கூரையாக உள்ள சமதளமான பாறையை நான்கு கற்றூண்கள் தாங்கி நிற்கின்றன. ஆக மொத்தம் ஐந்து கற்கள் என்பதால் அஞ்சுபாறை என்பதாயிற்று என்று விளக்குகின்றனர். இந்தப் பாறையின் ஒரு பக்கமுள்ள குகையானது 15க்கும் மேற்பட்டவர்கள் தங்கக்கூடிய அளவு இடவசதியோடு உள்ளது. ஐயம்பாறையில் இருந்து சூரியன் மறைவினை நன்கு கண்டு மகிழலாம்.
# பய்யு மகாராஜ்

**பய்யு மகாராஜ்** (29 ஏப்ரல் 1968 - 12 ஜூன் 2018), என அழைக்கப்பட்ட உதய் சிங் தேஷ்முக் ஒரு ஆன்மீக குரு ஆவார்.  

## வாழ்க்கைக் குறிப்பு
இந்தியாவின் மத்தியப்பிரதேசம் மாநிலத்தின் இந்தூர் நகரில் சுஜல்பூர் எனும் இடத்தில் பிறந்தார்.  
மகாராஜ் உதய் சிங் தேஷ்முக் ஏப்ரல் 29, 1968 அன்று மத்திய பிரதேசத்தின் சுஜல்பூரில் பிறந்தார். அதிக அளவில் விவசாயம் செய்துவந்த நிலச்சுவாந்தர் குடும்பத்தில் பிறந்தவர். இவரது முதல் மனைவி 2015 இல் இறந்தார். 2017 இல், அவர் ஆயுஷி சர்மாவை மணந்தார். ஆடம்பரமான வாகனங்களில் மிகுந்த ஆர்வம் கொண்டவர் என்று அறியப்பட்டார். அவர் மத்திய அமைச்சர்கள் சுஷில் குமார் ஷிண்டே மற்றும் விலாஸ்ராவ் தேஷ்முக் ஆகியோரின் ஆலோசகராகவும் இருந்தார். ஆனால் ஒரு குறிப்பிட்ட கட்சி அல்லது சமூகத்தின் மீது எந்தவிதமான விருப்பமும் இல்லாததால் இந்த வாய்ப்பை அவர் மறுத்துவிட்டார்.  

## மரணம்
12 ஜூன் 2018 அன்று, இந்தூரில் உள்ள தனது இல்லத்தில் மகாராஜ் தலையில் தன்னைத்தானே சுட்டுக் கொண்டு மரணமடைந்தார்.
# நந்திகம் சுரேஷ்


**நந்திகம் சுரேஷ் ** (, பிறப்பு: ஜுன் 15 1976) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு பாபட்ல மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# பல்லி துர்கா பிரசாத் ராவ்


**பல்லி துர்கா பிரசாத் ராவ்** (, சூன் 15, 1956 - செப்டம்பர் 16, 2020) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு திருப்பதி மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.  

## இறப்பு

சென்னை ஆயிரம் விளக்கு கிரீம்ஸ் ரோடு அப்பல்லோ மருத்துவமனையில் காய்ச்சல் காரணமாக அனுமதிக்கப்பட்டார். அங்கு அவருக்கு கொரோனா பரிசோதனை மேற்கொள்ளப்பட்டது. அங்கு கொரானா வார்டில் அனுமதிக்கப்பட்டு சிகிச்சை பெற்று வந்த அவருக்கு திடீரென மூச்சுத்திணறல் ஏற்பட்டது.  
பின்னர் செப்டம்பர் 16, 2020 அன்று மாலை சுமார் 8 மணி அளவில் பல்லி துர்கா பிரசாத் ராவ் மரணமடைந்தார்.
# ஜகத்ஜித் சிங்


**சர் ஜகத்ஜித் சிங் சாகிப் பகதூர்** *(Sir Jagatjit Singh Sahib Bahadur)* **(**24 நவம்பர் 1872 - 19 சூன் 1949) இவர் 1877 முதல் 1949 இல் தான் இறக்கும் வரை பிரிட்டிசு இந்தியாப் பேரரசில் கபுர்த்தலா என்ற சுதேச அரசின் ஆளும் மகாராஜா ஆவார். இவர் அக்டோபர் 16, 1877 அன்று கபுர்தலா மாநிலத்தின் அரியணையில் ஏறினார். நவம்பர் 24, 1890 இல் முழு ஆளும் அதிகாரங்களை ஏற்றுக்கொண்டார். பின்னர் உலகப் பயணி மற்றும் பிராங்கோபில் என ஒரு தொழிலைத் தொடங்கினார். இவர் அலுவாலியா சந்து குடும்பத்தில் பிறந்தார். இவர் 1911 இல் மகாராஜா என்ற பட்டத்தைப் பெற்றார். கபுர்த்தலா நகரில் அரண்மனைகளையும் தோட்டங்களையும் கட்டினார்; இவரது பிரதான அரண்மனையான ஜகத்ஜித் அரண்மனை என்பது வெர்சாய் அரண்மனையைப் போலவே இருந்தது.  

குருநானக்கிற்கு சுல்தான்பூர் லோதியில் ஒரு குருத்வாராவையும் கட்டினார்.  

இவர் 1925, 1927, மற்றும் 1929 ஆம் ஆண்டுகளில் ஜெனீவாவில் நடந்த உலக நாடுகள் சங்கத்தின் பொதுச் சபையின் இந்திய பிரதிநிதியாக இருந்தார். 1931 இல் வட்டமேசை மாநாட்டில் கலந்து கொண்டார். மேலும் 1949 இல் தனது 76ஆவது வயதில் இறக்கும் போது பட்டியாலா, கிழக்கு பஞ்சாப் அரசுகளின் ஒன்றியத்தின் துணைநிலை ஆளுநராக இருந்தார். இவர் பிரிட்டிசு இராச்சியத்தில் உயர்நீதிமன்றத்தின் பணியாற்றிய ஒரு சில இந்திய நீதிபதிகளில் ஒருவரான சர்தார் பகத் சிங்கின் உறவினர். இவரது பேரன் அருண் சிங் ராஜீவ் காந்தி அரசாங்கத்தில் அமைச்சராக இருந்தார்.  

## திருமணங்கள்

- இவர் முதன்முதலில் 1886 ஏப்ரல் 16 ஆம் தேதி பாப்ரோலாவில் காங்ராவைச் சேர்ந்த மியான் ரஞ்சித் சிங் குலேரியாவின் மகள் மகாராணி அர்பன்சு கௌர் சாகிபா என்பவரை திருமணம் செய்து கொண்டார். (இவர், இதய செயலிழப்பு காரணமாக 1941 அக்டோபர் 17 அன்று முசோரியில் இறந்தார்). இவர்களுக்கு ஒரு மகன் இருந்தான்.
- 1891 ஆம் ஆண்டு கட்டோச் சர்தாரின் மகள் ராணி பார்வதி கௌர் சாகிபா என்பவரை இரண்டாவது முறையாக திருமணம் செய்து கொண்டார். (இவர், பிப்ரவரி 20, 1944 இல் கபூர்தலாவில் இறந்தார்). இவர்களுக்கு ஒரு மகன் இருந்தான்.
- 1892 ஆம் ஆண்டு பசாகரைச் சேர்ந்த ஒரு ராஜபுத்திர குடும்பத்தின் இளவரசி ராணி இலட்சுமி கௌர் சாகிபா என்பவரை மூன்றாவது திருமணம் செய்து கொண்டார். (இவர், செப்டம்பர் 1959 இல் கபூர்தலாவில் இறந்தார்). இவர்களுக்கு ஒரு மகன் இருந்தான்.
- 1895இல் நான்காவதாக, சுபபாலின் திவானின் மகள் ராணி கனரி சாகிபாவி என்பவரை மணந்தார். (இவர், 1910 ஆம் ஆண்டு இறந்தார்). இவர்களுக்கு ஒரு மகனும் ஒரு மகளும் இருந்தனர்.
- இவரது ஐந்தாவது திருமணம் ராணி பிரேம் கௌர் சாகிபா என்கிற அனிதா தெல்கடோ என்பவருடன்,1908 சனவரி 28 அன்று பாரிஸில் நடந்தது. (பின்னர் விவாகரத்தானது). (இவர், 1890 இல் எசுப்பானியாவின் மாலாகாவில் பிறந்தவர். இதய செயலிழப்பால் மத்ரித்த்தில் 1962 சூலை 7 இல் இறந்தார்). இவர்களுக்கு ஒரு மகன் இருந்தான்.
- இவரது ஆறாவது திருமணம், ராணி தாரா தேவி சாகிபா என்கிற *யூஜீனியா மேரி க்ரோசுபோவா* என்ற ஒரு நடிகையுடன் இருந்தது. இவர் செக் குடியரசின் *நினா மேரி குரோசுபோவா*வின் மகளாவார்.
# அருண் சிங் (அரசியல்வாதி)

**அருண் சிங்** *(Arun Singh )* (பிறப்பு 1944 ஆகத்து 29 ) இந்திய அரசாங்கத்தின் முன்னாள் மத்திய பாதுகாப்பு மந்திரி ஆவார். ராஜீவ் காந்தி தலைமையிலான அரசாங்கத்தில் அமைச்சராக இருந்தார்.  

இவர் கபுர்த்தலாவின் அரச குடும்பத்தில் குடும்பத்தில் சிறீநகரில் பிறந்தார். இவர் கபுர்த்தலாவைச் சேர்ந்த மகாராஜா ஜகத்ஜித் சிங்கின் இரண்டாவது மகன் மகாராஜ்குமார் கரம்ஜித் சிங்கின் (1896-1967) மூத்த மகனாவார். தூன் பள்ளியிலும், தில்லி புனித இசுடீபன் கல்லூரியிலும் படித்த சிங், பின்னர் கேம்பிரிச்சு புனித கேதரின் கல்லூரியில் முதுகலை படித்தார். இங்கு இவர் ராஜீவ் காந்தியின் வகுப்புத் தோழராக இருந்தார். 1971 இல் பட்டம் பெற்றவுடன், அருண் சிங் தி மெட்டல் பாக்ஸ் என்ற நிறுவனத்திலும் பின்னர் ரெக்கிட் மற்றும் கோல்மனிலும் சேர்ந்தார். 1984 ஆம் ஆண்டில், உத்தரப் பிரதேசத்திலிருந்து மாநிலங்களவைக்குத் தேர்ந்தெடுக்கப்பட்டார். 1988 வரை பணியாற்றினார்.  

போபர்ஸ் ஊழல் வெளிப்படுவதற்கு முன்பு அரசாங்கத்தை விட்டு வெளியேறியதற்காக சிங் சில எதிர்மறையான கவனத்தை ஈர்த்தார். சிங் விளக்கமின்றி அரசாங்கத்தை விட்டு வெளியேறினார். நிறுவனத்திடமிருந்து தனக்கு பணம் எதுவும் கிடைக்கவில்லை என்று சிங் கூறினார்.  

கார்கில் போரின் போது, தேசிய ஜனநாயகக் கூட்டணியின் பாதுகாப்பு மந்திரி ஜஸ்வந்த் சிங் இவரை மீண்டும் தனது ஆலோசகராக நியமித்துக் கொண்டார்.
# தேசிய நாள் (சிங்கப்பூர்)


**சிங்கப்பூரின் தேசிய நாள்** (*National Day of Singapore*) ஆண்டுதோறும் ஆகத்து 9 ஆம் நாள் மலேசியாவில் இருந்து சிங்கப்பூர் விடுதலை பெற்றதை நினைவுகூரும் நாள் ஆகும். இவ்விடுமுறை நாளில் தேசிய நாள் அணிவகுப்பு. பிரதமரின் உரை, வான வேடிக்கைகள் ஆகியன் முக்கிய நிகழ்வுகளாக இடம்பெறுகின்றன.  

## தேசிய நாள் அணிவகுப்பு
சிங்கப்பூர் தேசிய தின அணிவகுப்பு என்பது ஒரு தேசிய விழாவாகக் கொண்டாடப்படுகிறது. இவ்வணிவகுப்பு பொதுவாக மரீனா விரிகுடா, சிங்கப்பூர் விளையாட்டு மையத்தில் உள்ள தேசிய அரங்கம் அல்லது பதாங்கு ஆகிய இடங்களில் ஒன்றில் நடைபெறும். 2007 ஆம் ஆண்டில், அணிவகுப்பு முதல் முறையாக மெரினா விரிகுடாவில் உள்ள மிதக்கும் அரங்கில் நடைபெற்றது, 2016 ஆம் ஆண்டில் இது சிங்கப்பூர் விளையாட்டு மையத்தில் நடைபெற்றது. அணிவகுப்பில் அவ்வாண்டின் கருப்பொருளை விளக்கும் நிகழ்ச்சிகள் இடம்பெறுகின்றன.  

## தேசிய நாள் உரை
தேசிய தின உரை 1966 முதல் ஆன்டுதோறும் நிகழ்த்தப்படுகிறது. ஒவ்வொரு ஆண்டும் சிங்கப்பூர் பிரதமர் தனது பதிவுசெய்யப்பட்ட செய்தியில், "உள்நாட்டு மற்றும் உலகளாவிய முன்னேற்றங்களை ஆராய்வது, பொருளாதார செயல்திறனை மதிப்பாய்வு செய்தல், தேசிய முன்னுரிமைகள் மற்றும் அரசாங்கத் திட்டங்களை கோடிட்டுக் காட்டுவது, சிங்கப்பூரர்கள் ஒரு ஒருங்கிணைந்த நோக்கத்துடன் முன்னேறல்", போன்றவற்றைக் கோடிட்டுக் காட்டுவார்.  

## தேசிய நாள் பேரணி
தேசிய தினத்திற்கு அடுத்து வரும் 2-வது/3-வது ஞாயிற்றுக்கிழமை, சிங்கப்பூரின் பிரதமர் நாட்டு மக்களுக்கு தனது வருடாந்த உரையை நிகழ்த்துவார். இது அங்கு தேசிய தினப் பேரணி என அழைக்கப்படுகிறது. 1966 முதல் ஆண்டுதோறும் நிகழ்த்தப்படும் இப்பேரணியை பிரதமர் தனது அரசின் முக்கிய சவால்கள் மற்றும் அதன் எதிர்கால திசைகள் குறித்து உரையாற்ற பயன்படுத்துகிறார். பிரதமரின் உரைகள் மலாய், சீன மொழிகளிலும், ஆங்கிலம், தமிழ் மொழிகளிலும் இடம்பெறுகின்றன. 2007 ஆம் ஆன்டு முதல் எதிர்க்கட்சி உறுப்பினர்களும் இப்பேரணிக்கு அழைக்கப்படுகின்றனர்.
# அனிதா தெல்கடோ


**அனிதா டெல்கடோ பிரையன்ஸ்** *(Anita Delgado Briones)* (1890-1962) இவர் எசுபானிய பிளமேன்கோ நடனக் கலைஞரும், ஆந்தாலூசியாவைச் சேர்ந்த பாடகரும் ஆவார். இவர் இந்தியாவின் கபுர்த்தலாவின் மகாராஜாவை மணந்தார்.  

## சுயசரிதை
இவர் 1890 பிப்ரவரி 8 அன்று மாலாகாவில் பிறந்தார். குடும்பம் மத்ரித்துக்கு குடிபெயர்ந்தது. அங்கு இவரது அழகும் சகோதரியின் அழகும் வரவேற்கப்பட்டது. ஓவியர்கள் *ஜூலியோ ரோமெரோ டி டோரஸ்*ஸும் *ரிக்கார்டோ பரோஜா*வும் தங்களது ஓவியத்திற்கு மாதிரியாக இருக்குமாறு கேட்டுக் கொண்டார்கள். ஆனால் அனிதா மறுத்துவிட்டார்.  

மத்ரித்தில் எசுப்பாணிய மன்னர் பதிமூன்றாவது அல்போன்சோவின் திருமண விழாவின் போது நடந்த இவரது இசை நிகழ்ச்சியில் கபுர்த்தலாவின் மன்னர் அரசு (பிரித்தானிய இந்தியா) மன்னர் அரசு ஜகத்ஜித் சிங் இவரைச் சந்தித்தார். இவர்கள் 1908 சனவரி 28 அன்று திருமணம் செய்து கொண்டனர். இந்தியாவில் ஒரு சீக்கியத் திருமணத்திற்குப் பிறகு, இவர் தனது பெயரை மகாராணி பிரேம் கௌர் சாகிபா என்று மாற்றிக்கொண்டார்.  

பின்னர் இவர்கள் ஐரோப்பாவிலும் இந்தியாவிலும் பயணம் செய்தனர். "இம்ப்ரெஷனெஸ் டி மிஸ் வாயேஜஸ் எ லாஸ் இந்தியாஸ்" என்ற புத்தகத்த்தில் இதைப் பற்றி இவர் எழுதினார். இவர்களுக்கு அஜித் சிங் என்ற ஒரு மகன் பிறந்த்தார். (பிறப்பு: ஏப்ரல் 26, 1908), கேம்பிரிச்சுப் பல்கலைக்கழகத்திலும், தேராதூன் உள்ள இராணுவப் பள்ளியிலும் படித்தார். அஜித் சிங் அர்ஜெண்டினாவில் உள்ள இந்திய வர்த்தக ஆணையரின் உதவியாளராக இருந்தார். இவர் 1982 இல் இறந்தார்). முதல் உலகப் போரின் போது, இவரது கணவரின் 7 வது திருமணத்திற்குப் பின்னர் இவர்கள் பிரிந்தனர். இதன் விளைவாக, தெல்கடோ பாரிஸில் தனது செயலாளருடன் ரகசியமாக வசித்து வந்தார். பிரான்சுக்கு தனது நகைகளை ஏற்றிச் சென்ற ஒரு கப்பல் வழியில் மூழ்கியது. நகைகள் மில்லியன் கணக்கானவை என்று கூறப்படுகிறது. இவர் 1962 சூலை 7 அன்று மத்ரித்தில் இறந்தார்.  

## ஊடகங்களில்
எசுப்பானிய நடிகை *பெனிலோப் குரூஸ்* என்பவரின் நடிப்பில் *லா பிரின்செசா டி கபுர்தலா* என்ற அனிதாவின் வாழ்க்கையைப் பற்றிய ஒரு திரைப்படம் 2006 இல் படப்பிடிப்பு தொடங்கவிருந்தது. ஆனால், ஜகத்ஜித் சிங்கின் வழித்தோன்றல், சத்ருஜித் சிங், ஜேவியர் மோரோவின் புதினம் உண்மையை சிதைக்கிறது என்று கருதுவதால், படப்பிடிப்பை எதிர்த்தார். குறிப்பாக மகாராஜா அனிதாவை கருக்கலைப்பு செய்ய கட்டாயப்படுத்தினார் என்ற குற்றச்சாட்டுகள் காரணமாக இருந்தது.  

## புகைப்படத் தொகுப்பு

### எழுத்துகளில்
- Elisa Vázquez de Gey. *Anita Delgado. Maharani of Kapurthala*. (1998) Editorial Planeta
- Elisa Vázquez de Gey. *The Maharanis’ Dream*. (2005) Editorial Grijalbo and
- Elisa Vázquez de Gey. *The Princess of Kapurthala*. (2008) Editorial Planeta
- Javier Moro. *Pasión india*. (2005) Editorial Seix Barral
- Manuel Ocón Dueñas: *Anita Delgado*. Ed. Arguval. 1986.
# பெல்லனா சந்திரசேகர்


**பெல்லனா சந்திரசேகர்** (Bellana Chandra Sekhar) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். 1961 ஆம் ஆண்டு ஆகத்து மாதம் 11 ஆம் நாள் பெல்லனா பிறந்தார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு விஜயநகரம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17 ஆவது மக்களவையின் உறுப்பினராக உள்ளார் .
# எம். வி. வி. சத்தியநாராயணா



**எம். வி. வி. சத்தியநாராயணா** (M. V. V. Satyanarayana) ஓர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சி யைச் சேர்ந்தவர் . 2019 ஆம் ஆண்டு விசாகப்பட்டினம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தேடுக்கப்பட்டார். தற்போது 17 ஆவது மக்களவையின் உறுப்பினராக உள்ளார் .
# பாய் பாலா



**பாய் பாலா** (1466-1544), *தல்வண்டி ராய் போய்* (நங்கனா சாஹிப்) எனும் இடத்தில் பிறந்தார். இவர் பாய் மர்தானா மற்றும் குருநானக்கின் ஆகியோரின் வாழ்நாள் தோழரும் ஆவார். இவர் குருநானக் மற்றும் பாய் மர்தானாவுடன் சீனா, மக்கா மற்றும் இந்தியாவைச் சுற்றியுள்ள பகுதிகளுக்கு பயணம் செய்தார். இவர் 1544 ஆம் ஆண்டு *கதூர் சாஹிப்* எனும் இடத்தில் இறந்ததாகக் கூறப்படுகிறது.  

## நம்பகத்தன்மை
பாய் பாலாவின் இருப்பு குறித்து, குறிப்பாக சீக்கிய கல்வித்துறைக்குள் பெருமளவிலான விவாதம் நடந்துள்ளது. இதற்கான காரணங்கள்:  
- குருநானக்கின் அனைத்து முக்கிய சீடர்களையும் பட்டியலிட்டுள்ள *பாய் குர்தாஸ்* பாய் பாலாவின் பெயரைக் குறிப்பிடவில்லை (அதேவேளை அவர் ராய் புலாரையும் குறிப்பிடவில்லை).
- பாய் மணிசிங்கின் *பகத் ரத்தன்வாலி*யிலும் இவரது பெயர் குறிப்பிடப்படவில்லை.
- பாய் பாலாவின் *ஜனம்சகி*யில் பல்வேறு முரண்பாடுகள் உள்ளன.
- குரு கோவிந்த் சிங்கின் காலத்தில் மட்டுமே புழக்கத்திலிருந்த *வாகே குரு ஜி கி ஃபதே* எனும் சொற்றொடர் சீக்கிய வணக்கம் எனும் பொருளில் பயன்படுத்தப்பட்டுள்ளது.
# இரண்டாம் நெக்தனெபோ



பெண் கடவுளும், இரண்டாம் நெக்தனெபோவும்]]  
, தற்போது பிரித்தானிய அருங்காட்சியகத்தில்]]  
எனும் காகிதத்தில் எழுதப்பட்ட பார்வோன் இரண்டாம் நெக்தனென்போவின் கனவு]]  

**இரண்டாம் நெக்தனெபோ** (**Nectanebo II**) பிந்தைய கால எகிப்திய இராச்சியத்தை ஆண்ட 30-ஆம் வம்சத்தின் இறுதி பார்வோனும், இறுதி எகிப்திய இன பார்வோனும் ஆவார். இவர் எகிப்தை கிமு 360 முதல் கிமு 342 முடிய 22 ஆன்டுகள் ஆட்சி செய்தார். இவரது ஆட்சிக்குப் பின்னர் பண்டைய எகிப்தை கைப்பற்றிய எகிப்தியர் அல்லாத பாரசீகத்தின் அகாமனிசியப் பேரரசர்களும், கிரேக்க தலாமி வம்சத்தவர்களும், உரோமைப் பேரரசர்களும் கிமு 303 முதல் கிபி 641 முடிய ஆண்டனர்.  

இரண்டாம் நெக்தனெபோவின் ஆட்சிக் காலத்தில் போற்றப்பட்ட சிறப்பான எகிப்தியக் கலைகள், பின்னர் எகிப்தை கிரேக்க தாலமி வம்சத்தினர்களுக்கு விட்டுசசெல்லப்பட்டது.  

## பெலுசியம் சண்டை

கிமு 343-இல் பாரசீகத்தின் அகாமனிசியப் பேரரசர் மூன்றாம் அர்தசெராக்சஸ் படையினர்களுக்கும், பிந்தைய கால எகிப்திய இராச்சியத்தை ஆண்ட 30-ஆம் வம்ச இறுதிப் பார்வோன் இரண்டாம் நெக்தனெபோ படையினர்களுக்கும் நைல் வடிநிலத்தின் கிழக்கில் அமைந்த பெலுசியம் எனுமிடத்தில் நடைபெற்ற போரில், எகிப்தியர்கள் தோல்வியுற்றனர். இப்போரின் முடிவில் எகிப்தில் எகிப்தியர்களின் பிந்தைய கால இராச்சியத்தின் ஆட்சி முடிவுற்றது.  

## இதனையும் காண்க
- பிந்தைய கால எகிப்திய இராச்சியம்
- பெலுசியம் சண்டை (கிமு 343)
- பெலுசியம் சண்டை (கிமு 525)
- பண்டைய எகிப்திய அரசமரபுகள்
- எகிப்திய பார்வோன்கள்

## அடிக்குறிப்புகள்
# அடலா பிரபாகர் ரெட்டி


**அடலா பிரபாகர் ரெட்டி** (Adala Prabhakar Reddy) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். 1948 ஆம் ஆண்டு அக்டோபர் மாதம் 25 ஆம் நாள் இவர் பிறந்தார். ஒய். எஸ். ஆர். காங்கிரஸ் கட்சியைச் சேர்ந்த இவர் 2019 ஆம் ஆண்டு நெல்லூர் மக்களவைத் தொகுதியிலிருந்து மக்களவைக்கு போட்டியிட்டு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17 ஆவது மக்களவையின் உறுப்பினராக உள்ளார்.
# முதலாம் நெக்தனெபோ


எதிரான போரில், முதலாம் நெக்தனெபோவிற்கு உதவிட வந்த ஏதன்ஸ் நாட்டு போர்ப்படைத் தலைவர் (இடது) மற்றும் ஸ்பார்ட்டா நாட்டு மன்னர் (நடுவில்)]]  

**முதலாம் நெக்தனெபோ** (**Nectanebo I**) பிந்தைய கால எகிப்திய இராச்சியத்தை ஆண்ட முப்பதாம் வம்சத்தின் முதல் பார்வோன் ஆவார். இவர் பண்டைய எகிப்தை கிமு 379 முதல் 361 முடிய 18 ஆண்டுகள் ஆட்சி செய்தார்.  

## எகிப்து மீதான பாரசீகர்களின் படையெடுப்புகள்
முதலாம் நெக்தனெபோவின் ஆட்சிக் காலத்தில், பாரசீகத்தின் அகாமனிசியப் பேரரசர் இரண்டாம் அர்தசெராக்சஸ் இரண்டு இலட்சம் படைவீரர்கள் மற்றும் 500 போர்க்கப்பல்களுடன் கீழ் எகிப்தை முற்றுகையிட்டார். முற்றுகையின் போது எகிப்தியர்களுக்கு கிரேக்கப்படைகள் உதவியதாலும், நைல் நதியில் ஏற்பட்ட பெரும் வெள்ளப் பெருக்காலும், எகிப்தை கைப்பற்ற முடியாமல் பாரசீகப்படைகள் பின்வாங்கியது.  

## இதனையும் காண்க
- பண்டைய எகிப்திய அரசமரபுகள்
- எகிப்திய பார்வோன்கள்
# ஒய். எஸ். அவினாஷ் ரெட்டி



**ஒய்.எஸ். அவினாஷ் ரெட்டி** (*Y.S. Avinash Reddy*, பிறப்பு: 27 அகத்து 1984) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019-ஆம் ஆண்டு இருந்து கடப்பா மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17-ஆவது மக்களவையின் உறுப்பினராக உள்ளார். அவினாஷ் ரெட்டி, ஆந்திர முதல்வர் ஜெகன்மோகன் ரெட்டியின் நெருங்கிய உறவினர் ஆவார்.
# வெங்கட சத்யவதி


**வெங்கட சத்யவதி** (*Venkata Satyavathi*, பிறப்பு: 28 ஏப்ரல் 1966) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு அனகாபல்லி மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# வங்க கீதா


**வங்க கீதா** (*Vanga Geetha*, பிறப்பு: 31 மே 1983) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு காக்கிநாடா மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# வங்கவீதி மோகன ரங்கா


**வங்கவீதி மோகனா ரங்க ராவ்** *(Vangaveeti Mohana Ranga Rao)* (1948 சூலை 4 &ndash; 1988 திசம்பர் 6) **ரங்கா** என்றும் அழைக்கப்படும் இவர், ஆந்திராவின் விஜயவாடாவில் ஒரு இந்திய தேசிய காங்கிரசு அரசியல்வாதி ஆவார். விஜயவாடா கிழக்கு (சட்டமன்றத் தொகுதி) சட்டமன்றத்தின் உறுப்பினராகப் பணியாற்றினார்.  

இவரது அண்ணன், மூத்த வங்கவீதி ராதா கிருட்டிண ராவ், இந்தியப் பொதுவுடைமைக் கட்சியின் செயலாளர் விஜயவாடாவின் சலசனி வெங்கட ரத்தினத்துடன் தொடர்பு கொண்டிருந்தார். இருப்பினும், விஜயவாடா போக்குவரத்து வணிகத்தில் ஒரு பிடிப்பைப் பெற இருவருக்குமடையே மோதல்கள் எழுந்தன.  

விஜயவாடாவில் உண்ணாவிரதத்தில் ஈடுபட்டிருந்த இவர் கொல்லப்பட்டார். இவரது படுகொலை கிருஷ்ணா,குண்டூர் மற்றும் கோதாவரி மாவட்டங்களில் பெரிய அளவிலான கலவரங்களுக்கு வழிவகுத்தது.  

## தனிப்பட்ட வாழ்க்கை
மோகனா ரங்கா 1947 சூலை 4 ஆம் தேதி ஆந்திராவின் கிருஷ்ணா மாவட்டத்தில் அமைந்துள்ள உய்யூருவுக்கு அருகிலுள்ள காட்டூரில் பிறந்தார். மோகனா ரங்கா சென்னுபதி ரத்னா குமாரி என்பவரை மணந்தார்; இவர்களுக்கு ஒரு மகனும் ஒரு மகளும் இருந்தனர்.  

## அரசியல் வாழ்க்கை
தனது சகோதரர் வங்கவீதி ராதா கிருஷ்ணாவின் மரணத்திற்குப் பிறகு இவர் பொது வாழ்க்கையில் நுழைந்தார். இவரது அரசியல் வாழ்க்கை 1981 இல் தொடங்கியது. இவர் நகராட்சி தேர்தலில் போட்டியிட்டபோது, காங்கிரசு கட்சி தனது அதிகாரப்பூர்வ வேட்பாளரை இவருக்கு ஆதரவாக திரும்பப் பெற்றது. மாவட்டத்தில் இவரது போட்டியாளரான தேவிநேனி ராஜசேகர் (நேரு) தெலுங்கு தேசம் கட்சியின் சார்பில் வேறொரு தொகுதியில் தேர்தலில் நின்றார். ரங்கா காப்பு சமூகத்தின் தலைவரானார். ரங்கா 1985 ல் காங்கிரசு கட்சிக்கு சட்ட மன்ற உறுப்பினரானார். ராஜசேகரும் தேர்தலில் வென்று, இறுதியில் அமைச்சராகவும் ஆனார். 1983 இல் தொடங்கி இருவருக்கும் மோதல் ஏற்பட்டது. என்.டி.ராமராவ் அப்போது ஆந்திர முதல்வராக இருந்தார்.  

## கலவரம்
இவரது மரணத்தைத் தொடர்ந்து, இப்பகுதி முழுவதும் கலவரம் ஏற்பட்டது. பெரும்பாலும் கம்மர்களாக இருந்த தெலுங்கு தேசம் அனுதாபிகளின் வீடுகள் மற்றும் சொத்துக்கள் தாக்கப்பட்டது. விஜயவாடா நகரம் 40 நாட்கள் ஊரடங்கு உத்தரவின் கீழ் இருந்தது. 42 பேர் கொல்லப்பட்டனர். தேவினேனி ராஜசேகரை (நேரு) சரணடையுமாறு முதலமைச்சரால் உத்தரவிடப்பட்டது, காவல்துறை இயக்குநர் பதவி விலகினார். 44 பேர் குற்றம் சாட்டப்பட்டனர்; 2002 ஆம் ஆண்டில், இதற்கிடையில் 33 பேர் அனைவரும் விடுவிக்கப்பட்டனர். அவர்களில் ஒருவரான பாண்டு என்று அழைக்கப்படும் சல்லசானி வெங்கடேசுவர ராவ் 2010 இல் கொலை செய்யப்பட்டார்.
# சிந்தா அனுராதா


**சிந்தா அனுராதா** (*Chinta Anuradha*, பிறப்பு: 18 அக்டோபர் 1972) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டில் அமலாபுரம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# மார்கனி பாரத்


**மார்கனி பாரத்** (*Margani Bharat*, பிறப்பு: 12 மே 1982) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு ராஜமுந்திரி மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# கனுமுரு ரகு ராம கிருஷ்ண ராஜு


** கனுமுரு ரகு ராம கிருஷ்ண ராஜு** (*Kanumuru Raghu Rama Krishna Raju*, பிறப்பு: 14 மே 1962) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு நரசாபுரம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# சோர் பஜார், மும்பை



**சோர் பஜார்** *(Chor Bazaar)* இந்தியாவின் மிகப்பெரிய தெரு சந்தைகளில் ஒன்றாகும், இது தெற்கு மும்பையின் கிராண்ட் சாலையில் உள்ள பீண்டி பஜார் அருகே அமைந்துள்ளது. இந்த பகுதி மும்பையின் சுற்றுலா தலங்களில் ஒன்றாகும். *சோர்* என்ற சொல்லுக்கு மராத்தியிலும், இந்தியிலும் திருடன் *என்று* பொருள். பிரபலமான நம்பிக்கையின் படி, ஒருவர் மும்பையில் எதை இழந்தாலும் அதை "சோர் பஜார்" இலிருந்து திரும்ப வாங்கலாம்.  

நவீன காலங்களில், சோர் பஜார் திருடப்பட்ட பொருட்களை விட பெரும்பாலும் இரண்டாவது கை பொருட்களை விற்பனை செய்வதாக கூறப்படுகிறது. சந்தை இப்போது பழங்கால மற்றும் சிறந்த பொருட்களுக்கு பிரபலமானது. *மினி மார்க்கெட்* என்று அழைக்கப்படும் ஒரு கடை பழைய பாலிவுட் சுவரொட்டிகளை விற்பனைக்கு வழங்குகிறது. மற்றவர்கள் உண்மையான விக்டோரியா கால தளவாடங்கள், வாகனங்களுக்கான மாற்று உதிரிபாகங்கள் போன்றவற்றை வழங்குகிறார்கள். பேரம் பேசுவது சில நேரங்களில் தடுமாறும் என்றாலும், தடுமாற்றம் கட்டாயமாக கருதப்படுகிறது. இது அடிப்படையில் ஒரு "ஒழுங்கமைக்கப்பட்ட" தெரு சந்தையாகும். அங்கு ஒருவர் தான் விரும்புவதைக் கண்டுபிடிக்க குப்பை வழியாகச் செல்ல வேண்டும்.  

சந்தையின் பெயரின் தோற்றம் பற்றிய ஒரு பிரபலமான கதை என்னவென்றால், விக்டோரியா மகாராணி மும்பைக்கு வருகை புரிந்தபோது வயலின் மற்றும் வேறு சில உடமைகள் அவரது கப்பலில் இருந்து இறக்கப்பட்டபோது காணாமல் போயின. பின்னர் அவை "திருடர்களின் சந்தையில்" விற்பனைக்கு கிடைத்தன ".  

## பிரபலமான கலாச்சாரத்தில்
ரோஹிண்டன் மிஸ்திரியின் *சச் எ லாங் ஜர்னி*, உள்ளிட்ட பிரபலமான புதினங்களில் இந்தச் சந்தை குறிப்பிடப்பட்டுள்ளது. அங்கு இது "ஒரு நல்ல இடம் அல்ல" என்று விவரிக்கப்படுகிறது. *தி ஸ்பூல் மேன் (2016)* *-* வி ஆர் டில்ட் தயாரித்து டேனியல் இபான்ஸ் என்பவர் இயக்கிய எ சோர் பஜார் ஷாப்-கீப்பர் என்ற ஒரு சிறு ஆவணப்படதிலும் இது இடம் பெற்றுள்ளது. எத்னோகிராபிளிம் திரைப்பட விழா 2019 (பாரிஸ், பிரான்ஸ்) இல் அதிகாரப்பூர்வ தேர்வாக இப்படம் இருந்தது. .
# ஹரிதாஸ் தாகூர்

**ஹரிதாஸ் தாக்கூர்** (பிறப்பு 1451 அல்லது 1450 ) ஒரு வைணவத் துறவி ஆவார். ஹரே கிருஷ்ணா இயக்கத்தினை முன்னெடுத்தவர்களுள் மிக முக்கியமானவர் ஆவார். ரூபா கோஸ்வாமி மற்றும் சனாதன கோஸ்வாமி, சைதன்யா மகாபிரபு ஆகியோரைப் போல ஹரிதாஸ் தாகூரும் கிருஷ்ண பக்தராவார். ஆண்டியா லிலாவின் (Antya lila) *சைதன்யா சரிதாமிருத*த்தில் அவரது நேர்மை மற்றும் தீவிரமான துன்பங்களை எதிர்கொள்ளும் நம்பிக்கை பற்றிய கதை கூறப்பட்டுள்ளது. இவர் *ஹரே கிருஷ்ணா* எனும் நாமத்தினை தினமும் 300,000 முறை உச்சரிப்பார். *சைதன்ய மஹா பிரபு* ஹரிதாஸ் தாகூரை *நாமாச்சாரியா* எனக் குறிப்பிடுகிறார்.  

## பின்னணி
ஹரிதாச தாகூர் இஸ்லாமிலிருந்து மதம் மாறிய வைணவர் ஆவார். தற்போது அவர் ஒரு இந்து துறவியாக வணங்கப்படுகிறார். வங்காளத்தில் சைதன்யாவின் 16 ஆம் நூற்றாண்டு பக்தி இயக்கத்தின் தொடக்கத்திலிருந்தே ஹரிதாச தாக்கூர் மற்றும் பல்வேறு மதங்களைச் சேர்ந்தவர்கள் இணைந்து கடவுளின் அன்பைப் பரப்பினர்.  

## இளமைக்காலம்
தற்போதைய வங்காளத்தின் *புரோன்* (Buron) எனும் கிராமத்தில் பிறந்தார். இவர் சைதன்யா மஹாபிரபுவை விட 35 வயது மூத்தவர். ஹரிதாஸ் தாகூர் தன் தொடக்க காலத்தில் மாயா தேவியின் அவதாரத்தால் ஈர்க்கப்பட்டார்.  

## அகில உலக கிருஷ்ண பக்திக் கழகம்
இவரின் பணிகளைத் தொடர்ந்து பக்திவேதாந்த சுவாமி பிரபுபாதா 1966 ஆம் ஆண்டில் அகில உலக கிருஷ்ண பக்திக் கழகத்தினை உருவாக்கினார்.
# தலாரி ரங்கையா


**தலாரி ரங்கையா** (*Talari Rangaiah*, பிறப்பு: 03 ஜுன் 1970) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு அனந்தபுரம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# தியோஸ்



**தியோஸ்** (**Teos**) பிந்தைய கால எகிப்திய இராச்சியத்தை இறுதியாக ஆண்ட உள்ளூர் எகிப்தியர்களின் முப்பதாம் வம்சத்தின் இரண்டாம் பார்வோன் ஆவார்.  

பாரசீக அகாமனிசியர்களை நைல் நதிப் போரில் புறமுதுகு காட்டி ஓடச்செய்த இவரது முந்தைய எகிப்திய பார்வோன் முதலாம் நெக்தனெபோவை மனதில் கொண்டு, கிமு 374/3-களில் பார்வோன் தியோஸ், ஏதன்ஸ் மற்றும் ஸ்பார்ட்டா நாடுகளின் படைத்துணையுடன், அகாமனிசியர்களின் ஆட்சிப் பகுதியில் இருந்த பாலஸ்தீனம் மற்றும் போனீசியா நாடுகளை வென்று கைப்பற்றினார்.  

எதிரான போரில் முதலாம் நெக்தனெபோவுக்கு உதவிட வந்த ஏதன்ஸ் படைத்தலைவர் (இடது), ஸ்பார்ட்டாவின் மன்னர் (நடுவில்) மற்றும் தியோஸ், கிமு 361]]  

## சதித்திட்டமும், முடிவும்

தியோசின் சகோதரர் ஜாஹாபிமுவின் மகன் இரண்டாம் நெக்தனெபோ சதித்திட்டம் தீட்டி உள்நாட்டு கலவரம் செய்ததால், பார்வோன் தியோஸ், அண்மைக் கிழக்கின் நகரமான சூசாவிற்கு தப்பி ஓடினார்.  

## இதனையும் காண்க
- எகிப்திய மன்னர்கள்
- பண்டைய எகிப்திய அரசமரபுகள்

## ஆதாரம்

## ஆதார நூற்பட்டியல்

:  
:  
:  
:  
:
# திருவிழா மகாதேவர் கோயில்



**திருவிழா மகாதேவர் கோயில்** (*Thiruvizha Sree Mahadeva Temple*) என்பது, கேரளத்தின், ஆலப்புழை மாவட்டம் திருவிழா என்ற ஊரில் அமைந்துள்ள ஒரு சிவன் கோயிலாகும் ஆகும். இது நீலகண்டப் பெருமானான சிவபெருமான் வாழும் தலமாகப் போற்றப்படுவதால் இத்தலத்து இறைவன், **காலகண்டன்** என்று மலையாளத்தில் அழைக்கப்படுகிறார்.  

இந்த கோயிலானது எர்ணாகுளத்திலிருந்து 40 கி.மீ தொலைவில் எர்ணாகுளம், செர்த்தலை சாலையில், திருவிழா தொடருந்து நிலையத்துக்கு அருகில் அமந்துள்ளது.  

## தலவரலாறு
பழங்காலத்தில் இந்தக் கோயில் உள்ள பகுதியானது குளமாக இருந்தது. அந்தக் குளத்தில் ஆமைகள் வாழ்ந்து வந்தன. ஒரு சமயம் இந்த ஆமைகளை *உள்ளாடர்கள்* என்பவர்கள் ஈட்டிகளால் குத்தி வேட்டையாடியபோது, அந்தக் குளத்தில் குருதி பீறிட்டு நீர் செந்நிறமானது.  

இதனையடுத்து மக்கள் இக்குளத்து நீரை இரைத்து வெளியேற்றி பார்த்தபோது, குளத்தின் நடுவில் சிவலிங்கம் தென்பட்டது. அந்த லிங்கத்திருமேனியில் இருந்துதான் குருதி வெளியேறுகிறது என்பதைக் கண்டனர். இதனை ஒரு முனிவர் வந்து பார்த்து, தன்னிடம் இருந்த சாம்பலால் அத்திருமேனியில் வைத்து அழுத்தி, குருதி வெளியேறுவதை நிறுத்தினார். அக்குளத்திலேயே ஒரு கோயிலை அமைக்க மக்களை முனிவர் கேட்டுக்கொண்டார். அதன்படியே அக்குளத்தை மணலால் நிரப்பி, சிறிய கோயிலை எழுப்பி வழிபடத்துவங்கினர்.  

இதன்பின்னர் மனநிலை பாதிக்கப்பட்டவர் ஒருவர் இக்கோயிலில் தங்கி, சிவபெருமானை வழிபட்டு வந்தார். இவரைக் கண்டு பக்தர்கள் அஞ்சினர். இநிநலையில் கோயில் பக்தர் ஒருவரின் கனவில் வந்த இறைவன், மனநிலை பாதிக்கப்பட்டவரை அங்கேயே தங்க வைத்து, மறுநாள் கோயிலில் புதிதாக முளைக்கும் செடியிலிருந்து, இலைகளைப் பறித்துச் அதன் சாற்றில் பால் கலந்து பூசையில் வைத்துத் தரும்படி கூறினார். அவ்வாறே செய்ய அவரின் மனநிலை குணமடைந்தார் என தலவரலாறு கூறுகிறது.  

## கோயிலமைப்பு
இந்த கோயிலானது விசாலமான இடத்தோடு கேரள பாரம்பரிய கோயில் கட்டடக்கலையில் கட்டப்பட்ட கோயிலாக திருக்குளத்தோடு அமைந்துள்ளது. கருவறைக்குள் பள்ளமான இடத்தில் மகாதேவர், காலகண்டர் என்று அழைக்கப்படும் சிவபெருமான் உள்ளார். இந்த இடம் ஒரு காலத்தில் குளமாக இருந்ததால், மழைக்காலங்களில் கருவறை முழுவதும் நீரால் நிறைந்துவிடும். இறைவன் நீரில் மூழ்கி இருப்பார். அந்தச் சமயங்களில் உற்சவருக்கு மட்டுமே பூசைகள் நடைபெறுவது வழக்கம்.  

## வழிபாடும், பிரசாதமும்
இப்பகுதியைச் சுற்றி கிடைக்கும் அபூர்வ மூலிகைச்சாற்றை, பசும்பாலில் கலந்து பந்தீரடி பூசையில் இறைவனுக்கு வைத்து வழிபடுகிறார்கள். இது நோயுற்றவர்களுக்கு பிரசாதமாகத் தரப்படுகிறது. நாள்தோறும் நண்பகலில் பால் பாயசத்தை இறைவனுக்குப் படைக்கிறார்கள். அப்போது அருகேயுள்ள கோயிலில் சிவனின் மகளாகக் கருதப்படும் கனிச்சு குளங்கரா தேவியை இங்கு எழுந்தருளச் செய்து, அவருக்கும் பால் பாயசம் படைத்து, பூசை செய்து, அதனை நோயுற்றவர்களுக்கும் தருவார்கள்.  

ஒவ்வொராண்டும் மார்ச் மாதத்தில், இந்த கோவிலில் ஆர்ட்டு விழா நடக்கிறது. தனு மாதத்தில் (மார்கழி-நவம்பர்-டிசம்பர்) பத்து நாட்கள் திருவிழாவானது பத்து நாட்கள் நடதப்படுகிறது.
# நீதிசாரம்

**நீதிசாரம்** (*Nitisara*) அல்லது **காமந்தகியின் நீதிசாரம்** (*Nitisara of Kamandaki*) என்பது ஒரு பண்டைய இந்திய சமற்கிருத நூலாகும். இந்நூலானது அரசியல் மற்றும் நிர்வாகக் கூறுகளை விவரிக்கிறது. இதை எழுதியவர் காமந்தகி (காமந்தகனின் புத்திரர்) ஆவார். இவர் சாணக்கியரின் சீடர் என்பது சிலரின் கருத்து. இந்நூல் பொ.ஊ.மு. 4 ஆம் நூற்றாண்டில் அல்லது 3 ஆம் நூற்றாண்டில் எழுதப்பட்டு பாடலீபுத்திர நகரில் சந்திரகுப்தருக்கு அர்ப்பணிக்கப்பட்டுள்ளது. மிகச்சிறந்த சமஸ்கிருத நூலாக இதை பாலி தீவில் கருதினர்.  

## உள்ளடக்கம்
நீதிஸாரத்தில் 20 அத்தியாயங்கள் மற்றும் 36 பத்திகள் உள்ளன. கெளடில்லரின் (சாணக்கியர்) அர்த்த சாஸ்திரத்தை அடிப்படையாகக் கொண்டு சமூக ஒழுங்கு கோட்பாடுகள், பல்வேறு சமூக கூறுகளுடன் ஒப்பந்தங்கள், மாநில அமைப்பு, தூதர்களை, ஒற்றர்கள், ஆட்சியாளர், அரசாங்க அமைப்பு, கொள்கைகள் மற்றும் அரசாங்கத்தின் கொள்கைகள், மாநிலங்களுக்கு உறவுகள், நன்னடத்தை கடமைகள், வெவ்வேறு அரசியல் பயனர்களின் பயன்பாடு, பல்வேறு வகையான போர் வரிசைகள், அறநெறி மீதான அணுகுமுறை பற்றி விளக்குகிறது.  

## அர்த்தசாஸ்த்திரத்துடனான ஒப்பீடு
இந்நூல் அர்த்தசாஸ்திரத்தைப் போல அகிம்சையைப் பேண புலன்களின் மீதான சுய ஒழுக்கக் கட்டுப்பாடு, சமநிலையை பராமரிக்க தர்மம், அர்த்தம், காமம், அறிவு, நுண்ணறிவின் முக்கியத்துவத்தை வலியுறுத்துதல், மன்னர்கள் அல்லது மண்டலக் கோட்பாடு, வெளியுறவுக் கொள்கையின் ஆறு நடவடிக்கைகள், வணிகம், போரை கடைசியாகவே பயன்படுத்துதல், பேரழிவுகளின் சிக்கல்கள், ஒரு கொள்கையை நிறைவேற்றுவதற்கு முன்பு அவற்றை எவ்வாறு சமாளிப்பது, இராஜதந்திரிகள் மற்றும் உளவுத்துறை தகவல் சேகரிப்புக் கடமைகள், மந்திரம்-சக்தி (ஆலோசனை அல்லது இராஜதந்திரம்), பிரபாவ்-சக்தி (பொருளாதார மற்றும் இராணுவ சக்தி) மற்றும் உட்சா-சக்தி (தலைமை) ஆகியவற்றின் மூலம் போர் மற்றும் அதிகாரத்தைப் பயன்படுத்துதல். இந்நூல் அரச கடமைகளையும் வீரம் மற்றும் ஆட்சியாளரின் இராணுவ குணங்கள் ஆகியவற்றில் கவனம் செலுத்துகிறது.
# போச்சா பிரம்மானந்த ரெட்டி


**போச்சா பிரம்மானந்த ரெட்டி** (*Pocha Brahmananda Reddy*, பிறப்பு: 01 ஜனவரி 1958) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு நந்தியாலா மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# மகுந்த ஸ்ரீனிவாசலு ரெட்டி


**மகுந்த ஸ்ரீனிவாசலு ரெட்டி**(*Magunta Sreenivasulu Reddy*, பிறப்பு:15 அக்டோபர் 1953) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு ஒங்கோல் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார் .
# கய்யூர், பரணங்கானம்

**கய்யூர்** (*Kayyoor*) என்பது கேரள மாநிலத்தில், கோட்டயம் மாவட்டத்திலுள்ள, பரணங்காரன் ஊராட்சிக்கு உட்பட்ட ஒரு சுற்றுலா ஈர்ப்பு மையமாகும்.  

கய்யூர் பசுமை நிலவெளியானது இளங்குன்றுகள் நிறைந்ததாக உள்ளது. இங்கு பஞ்சபாண்டவர்களுக்கு ஒரு கோயில் கட்டபட்டுள்ளது. இக்கோயிலில் விளக்ககெரிக்க சபரிமலையைப்போல நெய் மட்டுமே பயன்படுத்தபடுவது மட்டுமல்லாமல் பெண்கள் இக்கோயிலுக்குள் அனுமதிக்கபடுவதில்லை.
# காடுதுருத்தி வலியபள்ளி


**கடுதுருத்தி வலியபள்ளி** (*Kaduthuruthy Valiya Palli*) என்பது கேரளத்தின், கோட்டையம் மாவட்டதில், கடுதுருத்தி என்ற இடத்தில் உள்ள ஒரு வரலாற்று தேவாலயம் ஆகும், இது முதலில் கி.பி 400 இல் நிறுவப்பட்டது. இந்த தேவாலயத்தின் நுழைவாயிலில் ஒற்றைக் கல்லால் செதுக்கபட்ட பிரம்மாண்ட சிலுவை உள்ளது. தற்போதைய கடுதுருத்தி புனித மேரி தேவாலயமானது வாலியப்பள்ளி சபைக்கு சேவை செய்யும் மூன்றாவது கட்டடமாகும். மேலும் இது சவுதிஸ்டுகள் (തെക്കു൦ഭാഗർ) என்று அழைக்கப்படும் கன்னய சமூகத்தின் வரலாற்றுடன் இணைக்கப்பட்டுள்ளது. பாரசீக பேரரசர் ஷாபர்- II இன் துன்புறுத்தலால், இவர்கள் கிழக்கு சிரியாவில் இருந்து கி.பி 345 இல் கனாய் தம்மனின் தலைமையில் கேரளத்திற்கு குடிபெயர்ந்தார்.
# பாலஷோவ்ரி வல்லபனேனி


**பாலஷோவ்ரி வல்லபனேனி** (*Vallabhaneni Balasouri*, பிறப்பு:18 செப்டம்பர் 1968) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு மச்சிலிப்பட்டினம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்.
# பாட்டியா சாதி



**பாட்டியா** *(Bhatia)* என்பது பஞ்சாப், ராஜஸ்தான், சிந்து மற்றும் குசராத்தில் காணப்படும் ஒரு மக்கள் குழு மற்றும் ராஜபுத்திர சாதியாகும் . பாட்டியாக்கள் முதன்மையாக வடமேற்கு இந்தியா மற்றும் பாக்கித்தானில் வாழ்கின்றனர்.  

## வரலாறு

பாட்டியா சாதியின் புவியியல் தோற்றம் நிச்சயமற்றது. 19 ஆம் நூற்றாண்டில் சிந்து மற்றும் குஜராத்தில் பல சான்றுகள் கண்டுபிடிக்கப்பட்டதாக பிரிட்டிசு இராச்சியத்தின் இனவியலாளர் டென்சில் இபெட்சன் குறிப்பிட்டார். ஆனால் அவர்கள் பட்னர், ஜெய்சல்மர் மற்றும் இராஜபுதனம் என்று அழைக்கப்பட்ட பகுதியிலிருந்து (நவீனகால ராஜஸ்தான்) குடியேறினர் என்று நம்புவதற்கான காரணங்கள் இருந்தன. ஆண்ட்ரே விங்கின் மிக சமீபத்திய ஆய்வில் ஜெய்சல்மரின் பாட்டியாக்களுக்கும் குசராத்தின் சோலாங்கிகளுக்கும் இடையே 12 ஆம் நூற்றாண்டின் தொடர்பு இருப்பதைக் காணலாம். அதே நேரத்தில் அவர்களின் தாயகத்தைக் கண்டுபிடிப்பதற்கான சமகால முயற்சியில் அந்தோனி ஓ பிரையன் என்பவர் 7 ஆம் நூற்றாண்டிலிருந்து சிந்துவைச் சுற்றி வைக்க காரணமாக அமைந்தது. மற்றொரு இனவியலாளரான ராபர்ட் வேன் ரஸ்ஸல், 19 ஆம் நூற்றாண்டில் வெளிநாட்டு வர்த்தகத்தில் ஈடுபட்டவர்கள் பிரத்தியேகமாக இந்துக்கள் என்று கருதினார்.  

சிந்துவில் உள்ள முல்தான் பகுதியுடன் குறிப்பாக தொடர்பு கொண்டிருந்த பாட்டியாக்கள் வரலாற்று ரீதியாக வணிகர்களாக இருந்தனர். மேலும் அவர்கள் மத்திய ஆசியாவில் காணப்பட்ட ஆரம்பகால இந்திய புலம்பெயர்ந்தோரின் ஒரு பகுதியாக, போரா மற்றும் லோகனா சமூகங்களுடன் சேர்ந்து உருவாக்கப்பட்டிருக்கலாம். ஒரு குறிப்பிடத்தக்க வணிகக் குழுவாக அவர்கள் தோன்றுவது 17 ஆம் நூற்றாண்டுக்கு முந்திய தேதிகளாகும். நிச்சயமாக இந்தியா காலனித்துவ ஆட்சிக்கு உட்பட்ட காலப்பகுதியில், பாட்டியாக்கள் மற்றும் பிற இரண்டு ஆரம்ப புலம்பெயர் சமூகங்கள் வர்த்தக மற்றும் பணமளிப்பு வலைப்பின்னல்களை நிறுவியுள்ளன. மத்திய ஆசியாவின் வரலாற்றில் நிபுணத்துவம் பெற்ற ஸ்காட் லெவியின் கூற்றுப்படி, "...ஆப்கானித்தான், மத்திய ஆசியா முழுவதும் பரவியது. இறுதியில் அரேபிய தீபகற்பம் மற்றும் கிழக்கு ஆப்பிரிக்காவைத் தாண்டி மேற்கில் கரீபியன் தீவுகளுக்கும், தென்கிழக்கு ஆசியா மற்றும் கிழக்கில் சீனாவுக்கும் சென்றடைந்தது ".  

## துணைக் குழுக்கள்
பாட்டியாக்களில், ஜாகர், கட்ச், வேகா, அலாய், காந்தி, பவ்ராய், நவ்காம், பச்சீச்காம், தட்டாய் மற்றும் பஞ்சாபி போன்ற வெவ்வேறு துணை சாதிகள் உள்ளன. கட்ச்சிலிருந்து வந்த பாட்டியாக்கள் கட்ச் பாட்டியா என்றும், ஜாம்நகர் மாவட்டத்தைச் சேர்ந்தவர்கள் அலாய் பாட்டியா என்றும், இன்றைய பாக்கித்தானில் உள்ள சிந்துவிலிருந்து வந்தவர்கள் சிந்தி பாட்டியா என்றும் இன்றைய பஞ்சாப்பிலிருந்து (இந்தியா) வந்தவர்கள் பஞ்சாபி பாட்டியா என்றும் அழைக்கப்படுகிறார்கள். ஏராளமான பஞ்சாபி பாட்டியாக்கள் 1947 இல் பாக்கித்தான் பஞ்சாபில் குடியேறினர.  

சில முக்கிய குழுக்கள் அவர்கள் பின்பற்றும் முக்கிய தொழில்களிலிருந்தோ அல்லது அவர்கள் கடைப்பிடிக்கும் கைவினைகளிலிருந்தோ பெறப்பட்டவை.  

## தொழில்
முக்கியமாக பாட்டியாக்கள் விவசாயத் தொழிலில் ஈடுபட்டுள்ளனர். பஞ்சாபின் பல மாவட்டங்களில் அவர்கள் நில உரிமையாளர் அல்லது ஜமீந்தார் என்று அழைக்கப்படுகிறார்கள். ஜமீந்தார்கள் பிரபுக்களுக்கு சமமானவர்கள் என்று கருதப்பட்டாலும் சில சந்தர்ப்பங்களில் அவர்கள் சுயாதீனமான, இறையாண்மை கொண்ட இளவரசர்களாகக் காணப்பட்டனர்.
# அய்யம்பேட்டை சாவடி நாயக்கர்

தமிழ்நாட்டின், தஞ்சாவூர் மாவட்டத்தில் உள்ள அய்யம்பேட்டை பகுதியில் வாழ்ந்து வருபவர்கள் கள்ளர் மரபினை சேர்ந்த "நாயக்கர்" பட்டமுடைய **சாவடி நாயக்கர்கள்** . இவர்கள் தஞ்சாவூர் மராத்தியர் ஆட்சி காலத்தில், அந்த பகுதியின் தலைவர்களாக இருந்தனர்.  

தஞ்சாவூர் மராத்தியர் மன்னர் வெங்கோஜி என்ற எகோஜி, தனது சகோதரனின் மனைவி மற்றும் மகனை, சாவடி நாயக்கர்கள் பொறுப்பில் பாதுகாப்புடன் தங்க வைத்தார்.
# கல்லா ஜெயதேவ்


** கல்லா ஜெயதேவ்** (, பிறப்பு: 24 மார்ச் 1966) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் தெலுங்கு தேசம் கட்சியைச் சேர்ந்தவர். 2019 ஆம் ஆண்டு குண்டூர் மக்களவைத் தொகுதியிலிருந்து மக்களவைக்கு தெலுங்கு தேசம் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்  

## மேற்சான்றுகள்